ก่อนหน้านี้หนูประจำเดือนมาเดือนพฤษภาคม แล้วมาอีกทีเดือนสิงหาคมซึ่งไม่อาการปวดท้องใดๆ มาวันแรกคือเป็นสีดำเลย มีลิ่มเลือดด้วยแต่รู้สึกมาน้อยกว่าปกติที่เคยมาใช้แค่ผ้าอนามันกลางวันก็เพียงพอ พอวันที่สองประจำเดือนคือมาน้อยมากๆ ใช้แค่แผ่นอนามัยแต่ยังมีสีที่คล้ำอยุ่ประมาณวันที่ 5 เริ่มเป็นสีแดง ซึ่งเหมือนมันจะหมดไปแล้วพอมาวันที่ 6มีเพศสัมพันธ์มีการป้องกันโดยใส่ถุงยางอนามัย ซึ่งวันที่ 6 ยังมีมาบ้างเล็กน้อย หลังจากวันที่ 6 ก็ยังมีเลือกติดกางเกงในสีคล้ำ ใช้ทิชชู่เช็ดก็ติดมาด้วย มีลิ่มออกมาบ้าง ถ้านับตั้งแต่มีประจำเดือนวันแรก จนวันนี้ 12 วัน ยังมีเลือดติดกางเกงในอยู่ และมีลิ่ม สงสัยว่าเป็นโรคอะไรไหม? หรือแค่ประจำเดือนไม่มาสองเดือนเลยเป็นแบบนี้
สวัสดีค่ะในกรณีนี้อาจเป็นเรื่องของประจำเดือนมาไม่สม่ำเสมอ ร่วมกับมีเลือดออกผิดปกติทางช่องคลอดที่ไม่่ใช่ประจำเดือน สาเหตุเช่น-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคึยงจากการใช้ยาคุมกำเนิดแนะนำสังเกตประจำเดือนรอบถัดไป ว่ามาตามปกติหรือไม่ ยังมีเลือดออกกระปริดกระปรอยทางช่องคลอดที่ไม่ใช่รอบเดือนหรือเปล่า หากมีควรไปพบสูตินรีแพทย์ เพื่อหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง